**Krister Henrik Mähönen** (s. 30. tammikuuta 1992 Vahto) on suomalainen jääkiekkoilija, joka pelaa Suomi-sarjajoukkue HC Indians Kaarinassa.

Ura
---

### Seuraura

Mähönen on Kiekko-67:n kasvatti, mutta pelasi myöhemmät juniorivuotensa kuitenkin Turun Palloseurassa. Hän oli kaudella 2007–2008 joukkueen C-nuorten paras pistemies ja maalintekijä runkosarjassa tehoilla 12+11=23 sekä paras pistemies ja syöttäjä pudotuspeleissä tehoilla 3+6=9. Mähönen voitti kauden päätteeksi C-nuorten SM-pronssia. Kaudella 2008–2009 hän oli TPS:n B-nuorten paras maalintekijä 12 osumallaan. Kaudella 2011–2012 Mähönen oli TPS:n A-nuorten toiseksi paras pistemies ja maalintekijä Artturi Lehkosen jälkeen tehoilla 17+21=38.

Kaudella 2012–2013 Mähönen debytoi TPS:n SM-liigajoukkueessa, jossa hän pelasi 12 runkosarjaottelua tehden yhden syöttöpisteen. Mähönen pelasi harjoiskaudella kolme European Trophy -ottelua, mutta ensimmäisen SM-liigaottelunsa hän pelasi 24. marraskuuta 2012 Espoo Bluesia vastaan, jolloin Mähönen sai jääaikaa 6.36 minuuttia. Kauden 2013–2014 kynnyksellä, syyskuussa 2013 hän teki 1+1-vuotisen SM-liigasopimuksen TPS:n kanssa. Mähönen pelasi SM-liigan varsinaisen tulokaskautensa aikana 30 runkosarjaottelua tehopistein 3+1=4. Hän avasi maalitilinsä kahdella osumalla 14. helmikuuta 2014 Helsingin IFK:ta vastaan. Mähösen osumista ensimmäinen jäi TPS:n 4–1-voittoon päättyneen ottelun ratkaisumaaliksi. Hän pelasi kauden aikana myös kolme ottelua lainalla Mestis-joukkue Kiekko-Vantaassa marraskuussa 2013.

Mähönen siirtyi kaudeksi 2014–2015 vuoden mittaisella sopimuksella Mestis-joukkue TuToon. Hänen sopimuksensa purettiin kuitenkin jo harjoituskaudella syyskuun 2014 alussa. Pari viikkoa myöhemmin Mähönen siirtyi vuoden mittaisella sopimuksella Suomi-sarjan nousijajoukkue HC Indians Kaarinan riveihin. Hän oli joukkueenparas pistemies ja maalintekijä tehoilla 19+15=34.

### Maajoukkueura

Mähönen on pelannut kolme poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2012–2013 | TPS | SM-liiga | 12 | 0 | 1 | 1 | 0 | – | – | – | – | – |
| 2013–2014 | Kiekko-Vantaa | Mestis | 3 | 0 | 0 | 0 | 0 | – | – | – | – | – |
|  | TPS | SM-liiga | 30 | 3 | 1 | 4 | 2 | – | – | – | – | – |
| 2014–2015 | HCIK | Suomi-sarja | 30 | 19 | 15 | 34 | 10 | – | – | – | – | – |
|  | HCIK | Suomi-sarja Q | 4 | 3 | 5 | 8 | 0 | – | – | – | – | – |
| 2 kautta | yhteensä | SM-liiga | 42 | 3 | 2 | 5 | 2 | – | – | – | – | – |

Lähteet
-------

* Krister Mähönen The Internet Hockey Databasessa (englanniksi)
* Krister Mähönen *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun varusmiesvalinnat on tehty  30.4.2014. Puolustusvoimat.  Arkistoitu 21.11.2015. Viitattu 21.11.2015.
2. 1 2 3  Krister Mähönen *Elite Prospects*. Everysport Media Group AB.  (englanniksi)
3. ↑  Tilastot – Liiga  24.11.2012. Liiga. Viitattu 25.11.2012.
4. ↑  TPS solmi sopimukset kahden ulkomaalaispelurin kanssa  3.9.2013. Jatkoaika.com. Viitattu 29.3.2014.
5. ↑  Raportti – Liiga  14.2.2014. Liiga. Viitattu 29.3.2014.
6. ↑  Kiekko-Vantaa lainaa TPS-hyökkääjää  13.11.2013. Jatkoaika.com. Viitattu 29.3.2014.
7. ↑  TUTOlle kahdeksan uutta sopimusta – Virkki ja Tuohilampi nimekkäimmät hankinnat  29.4.2014. Jatkoaika.com. Viitattu 20.7.2014.
8. ↑  Mähösen pelit TUTOssa pelattu  2.9.2014. Jatkoaika.com. Viitattu 22.9.2014.
9. ↑  Mähönen vaihtaa Suomi-sarjan puolelle  18.9.2014. Jatkoaika.com. Viitattu 22.9.2014.